Kauno miesto savivaldybės tarybos

2022 m. rugsėjo 13 d.

sprendimo Nr. T-421

2 priedas

**LENGVATŲ, TAIKOMŲ GYVENTOJAMS, ĮSIGYJANTIEMS VERSLO LIUDIJIMUS 2023 METAIS VYKDOMAI VEIKLAI, DYDŽIAI**

1. Lengvatų, kurios gali būti taikomos verslo liudijimus įsigyjantiems asmenims, rūšys ir jų dydžiai:

| Kodas | Verslo liudijimus įsigyjantys asmenys, kuriems taikomos lengvatos | Lengvatos dydis (proc.), kai verslo liudijime nėra įrašytų kitų asmenų | Lengvatos dydis (proc.), kai verslo liudijime yra įrašytų kitų asmenų |
| --- | --- | --- | --- |
| 101 | Gyventojai, sulaukę senatvės pensijos amžiaus | 60 | 0 |
| 102 | Ilgalaikiai bedarbiai | 50 | 0 |
| 103 | Tėvai (įtėviai), auginantys tris ir daugiau vaikų (įvaikių) iki 18 metų, taip pat vyresnius, jeigu jie mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 60 | 0 |
| 104 | Tėvai (motinos, įtėviai, įmotės), vieni auginantys vaiką (įvaikį) iki 18 metų arba vyresnį, jeigu jis mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 60 | 0 |
| 105 | Tėvai (įtėviai), auginantys neįgalų vaiką (įvaikį) iki 18 metų arba vyresnį neįgalų vaiką (įvaikį), kuriam nustatytas specialusis nuolatinės slaugos poreikis | 60 | 0 |
| 106 | Mokiniai (studentai), jeigu jie mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 40 | 0 |
| 107 | Asmenys, turintys tradicinio amatininko statusą, kai įsigyja verslo liudijimą savo tradiciniam amatui | 40 | 0 |
| 109 | Neįgalūs asmenys, kuriems nustatytas:  0–25 procentų darbingumo lygis (nedarbingas asmuo);  sunkus neįgalumo lygis;  didelių specialiųjų poreikių lygis (kai šis asmuo sulaukęs senatvės pensijos amžiaus) | 80 | 0 |
| 110 | Neįgalūs asmenys, kuriems nustatytas:  30–40 procentų darbingumo lygis (iš dalies darbingas asmuo);  vidutinis neįgalumo lygis;  vidutinių specialiųjų poreikių lygis (kai šis asmuo sulaukęs senatvės pensijos amžiaus) | 60 | 0 |
| 111 | Neįgalūs asmenys, kuriems nustatytas:  45–55 procentų darbingumo lygis (iš dalies darbingas asmuo);  lengvas neįgalumo lygis;  nedidelių specialiųjų poreikių lygis (kai šis asmuo sulaukęs senatvės pensijos amžiaus) | 60 | 0 |
|  | Užsieniečiai, kuriems pagal Lietuvos Respublikos Vyriausybės 2022 m. kovo 16 d. nutarimą Nr. 224 „Dėl laikinosios apsaugos Lietuvos Respublikoje suteikimo“ suteikiama laikinoji apsauga Lietuvos Respublikoje, Ukrainos piliečiai, jų šeimos nariai ir asmenys be pilietybės, gyvenantys Ukrainoje, kurie negali grįžti į Ukrainą dėl Rusijos Federacijos karinių veiksmų Ukrainoje,  besinaudojantys beviziu režimu arba turintys galiojančią Šengeno vizą, turintys nacionalinę vizą arba leidimą gyventi Lietuvoje, užsieniečiai, kurie pateikė prašymą išduoti arba pakeisti leidimą laikinai gyventi Lietuvos Respublikoje, kurie pateikė prašymą suteikti prieglobstį, arba turintys interesų Lietuvoje turinčio užsieniečio kodą (ILTU) | 99 | 0 |

2. Gyventojui, patenkančiam į kelias šiame sąraše nurodytų asmenų grupes, taikoma viena jo pasirinkta lengvata.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_